爲人賦橫舟二首  其一
作者：陳容
朝代：宋

paragraphs: 古悲歌，淚如血，渡河無船氣欲絕。
古非歌，淚如泉，河激湯湯聲徹天。
峨舸大艑載琛貝，錦纜迷樓催管弦。
人生苦樂不相等，風波血刃蛟流涎。
神虺九首能三足，巨鼇觸怒群帝遷。
縱有扁舟竟何往，乘桴意在滄洲上。
祇緣轍朽無人知，入海居夷每惆悵。
三間破屋名橫舟，三呼不答江水流。
一帆徑渡溯天去，不繫斜陽古渡頭。